ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΤΡΙΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
της 4ης Ιουνίου 2009
Υπόθεση F-78/08
Carlo Locchi
κατά
Επιτροπής των Ευρωπαϊκών Κοινοτήτων
«Φιλικός διακανονισμός με πρωτοβουλία του Δικαστηρίου Δημόσιας Διοίκησης – Διαγραφή»
Αντικείμενο: Προσφυγή, ασκηθείσα δυνάμει των άρθρων 236 ΕΚ και 152 EA, με την οποία ο C. Locchi ζητεί, κατ’ ουσίαν, την ακύρωση της αποφάσεως
της Επιτροπής, της 15ης Φεβρουαρίου 2008, περί αποκλεισμού του από τον οριστικό πίνακα των προεπιλεγέντων υπαλλήλων για τη
διαδικασία πιστοποιήσεως του έτους 2007 και, ως εκ τούτου, όσον αφορά την ίδια διαδικασία πιστοποιήσεως, από τον πίνακα των
προεπιλεγέντων υποψηφίων που έλαβαν την καλύτερη κατάταξη και από τον πίνακα των υποψηφίων που τους επετράπη να συμμετάσχουν
σε επιμορφωτικό πρόγραμμα, καθώς και την ακύρωση της αποφάσεως της Επιτροπής, της 20ής Νοεμβρίου 2007, περί γενικών διατάξεων
για την εκτέλεση του άρθρου 45α του ΚΥΚ.
Απόφαση: Η υπόθεση F‑78/08, Locchi κατά Επιτροπής, διαγράφεται από το πρωτόκολλο του Δικαστηρίου Δημόσιας Διοίκησης. Η Επιτροπή καταβάλλει
εφάπαξ ποσό 4 000 ευρώ στον προσφεύγοντα, ο οποίος παραιτείται αντιστοίχως των αξιώσεών του, συμπεριλαμβανομένων των αξιώσεων
περί δικαστικών εξόδων.
Περίληψη
Υπάλληλοι – Προσφυγή – Φιλικός διακανονισμός της διαφοράς ενώπιον του Δικαστηρίου Δημόσιας Διοίκησης – Διαγραφή από το πρωτόκολλο
(Κανονισμός Διαδικασίας του Δικαστηρίου Δημόσιας Διοίκησης, άρθρα 69 και 74)